Кирил Влахов
Приказка

chitanka.info

Срещнаха се двама души…

Да разказвам по-подробно, смятам,

                е излишно.

Допаднаха си явно

        и си паснаха

                отлично.

Но тясна беше им земята —

        небето пък

видя им се високо…

Затова летяха ли, летяха

        по средата

и всичко бе чудесно.

И всичко беше лесно!

Но умориха се крилата

след толкова летене,

и надолу ги прогони синевата,

и наказа ги с омраза

любимото им Време…

Щом докоснаха тревата

                мека и зелена —

жестоко

нараниха се крилата;

болка мина

през сърцата,

тъма затъмни

светлината.

Боли ли те, любима?

Любовта ни… още ли я има?

Мене много ме боли…

и толкоз безнадеждно липсват ми

                крилата…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.